Lydda

Lydda (, ), myöhemmin Diospolis (), oli antiikin aikainen kaupunki Palestiinassa nykyisen Israelin alueella. Se on kehittynyt nykyiseksi Lodin kaupungiksi ja sijaitsi samalla paikalla.

 Maantiede 

Lyddan kaupunki sijaitsi suurella Saaronin tasangolla eli Sharonin tasangolla; nimet mainitaan yhdessä Apostolien teoissa.. Kaupunki kuului Benjaminin heimon alueeseen. Rannikon suunnassa Lyddasta länteen sijaitsivat Ioppe (lat. Joppa), Iamneia (Jamnia) ja Iamneia paralios (Jamnia maritima). Lyddasta pohjoiseen sijaitsi Antipatris ja itäkaakkoon Emmaus Nikopolis ja Jerusalem.

 Historia 
 Varhaishistoria 

Vanhan testamentin mukaan Lyddan rakensi Benjaminin jälkeläinen Semed. Raamatunsuomennoksessa käytetään kaupungista sen hepreankielistä nimeä Lod (vanhassa suomennoksessa Lood).. Osa kaupungin asukkaista vietiin pakkosiirtolaisuuteen Babyloniaan, ja osa palasi myöhemmin takaisin.; ; .

 Hellenistinen ja roomalainen kausi 

Noin 100-luvun eaa. puolivälissä seleukidit luovuttivat kaupungin makkabealaisille, jotka hallitsivat sitä siihen saakka, kunnes Pompeius Suuri valtasi alueen Roomalle.1. Makk. 11:34, 57; Josephus: Juutalaisten muinaisajat (Antiquitates Judaicae) 14.10.6. Julius Caesar antoi vuonna 48 eaa. Lyddan juutalaisille, mutta Cassius möi sen asukkaat orjiksi vuonna 44 eaa. Kaksi vuotta myöhemmin Antonius vapautti heidät.Josephus: Juutalaissodan historia (Bellum Judaicum) 1.11–12; Juutalaisten muinaisajat (Antiquitates Judaicae) 14.12.2–5.

pienoiskuva|vasen|pysty|Lyddasta löydetty roomalaisaikainen lattiamosaiikki.
Roomalaisella kaudella kaupungin viralliseksi nimeksi tuli Diospolis eli ”Zeuksen kaupunki”, mutta kansan keskuudessa säilyi nimi Lod tai kreikkalaisittain Lydda. Uudessa testamentissa kaupungista käytetään Lyddan nimeä. Kaupungissa oli kristittyjä jo varhain, ja se mainitaan, kun apostoli Pietari, tultuaan heitä tapaamaan, paransi siellä halvaantuneen Aineaan..

Ensimmäisellä vuosisadalla jaa. Lydda koki sisällissotia sekä juutalaisten kapinan Roomaa vastaan. Roomalainen prokonsuli Cestius Gallus valtasi ja tuhosi kaupungin matkallaan Jerusalemiin noin vuonna 65 jaa.Josephus: Juutalaissodan historia (Bellum Judaicum) 2.19.1.

Hieronymus mainitsee kaupungin nimenmuutoksen Lyddasta nimelle Diospolis (”Lyddan versam in Diospolin”),Hieronymus: Epitaphium Paulae. ja sekä hän että Eusebios teoksessaan Onomastikon pitävät sitä tärkeänä maantieteellisenä rajapisteenä teoksessaan.Eusebios: Onomastikon.

 Myöhäisantiikista keskiajalle 

Kaupunki oli piispanistuin varhaisista ajoista lähtien. Varhaisin tunnettu piispa oli Aëtios, Areioksen ystävä; Lyddan piispan arvo on siitä lähtien ollut olemassa Jerusalemin patriarkaatissa. Piispanistuimen metropolis oli Caesarea. Vuonna 415 Lyddassa pidettiin Palestiinan piispojen Diospoliin kirkolliskokous, jossa harhaoppiseksi syytetty Pelagius onnistui vääristelyin saamaan itsensä vapautetuksi harhaoppisyytöksistä, vaikka samalla tuomittiin hänen harhaoppejaan.

Lyddaa on kutsuttu myös nimellä Georgiopolis marttyyri Pyhän Georgioksen eli Yrjön kunniaksi; hänen sanotaan olleen kaupungin oma poika. Pyhiinvaeltaja Theodosius mainitsee ensimmäisenä noin vuonna 530 marttyyrin haudan. Tämän haudan päälle rakennettiin loistelias kirkko, jonka ristiritarit myöhemmin rakensivat uudelleen.

Kun ristiretkeläiset saapuivat vuonna 1099, Lyddasta tuli latinalainen piispanistuin. Nykyisin Lydda (Lyddensis) on katolisen kirkon titulaaripiispan istuin. Nykyinen Lod kantaa edelleen kaupungin vanhaa heprealaista nimeä.

 Lähteet 

Luokka:Antiikin Palestiinan kaupungit
Luokka:Judaean provinssin kaupungit